Ályktun. Fáskrúðafjörður 26.08.2022

Málefni: Breyting á reglugerð um starfsumhverfi leikskóla.

*Tillaga að breytingu á sömu málsgrein:*

*1. mgr. 6. gr. reglugerðarinnar orðist svo:*

*Ákvörðun um fjölda barna í leikskóla hverju sinni skal tekin í samstarfi leikskólastjóra og sveitarstjórn eða nefnd sveitarfélags sem fer með málefni leikskóla í sveitarfélaginu, sbr. 2. mgr. 4. gr. laga nr. 90/2008. Ákvörðun um fjölda barna og skipulag skólastarfs skal taka mið af samsetningu barnahópsins, dvalartíma barna dag hvern, aldri þeirra og þörfum, samsetningu starfsmannahóps og umfangi sérfræðiþjónustu.* ***Komi til ágreinings um fjölda barna í leikskóla hverju sinni tekur sveitarstjórn ákvörðun.***

Stjórnendur leikskólanna í Fjarðabyggð mótmæla harðlega tillögu að breytingu 1.mgr. 6. gr. reglugerðar ( sjá hér að ofan) að það verði alfarið ákvörðun sveitarstjórnar hverju sinni að ákveða fjölda barna ef upp kemur ágreiningur um fjölda þeirra.

Leikskólastjóri og aðstoðarleikskólastjóri eiga ætíð að koma að þeirri ákvörðun, þar sem þeir eru faglegir stjórnendur leikskólans og eiga að hafa til þess menntun, þekkingu og traust rekstraaðila og sveitarstjórnar. Vægi stjórnenda og fagfólks í leikskólum á að vera meira en það er í dag. Það vekur furðu stjórnenda að sveitarstjórn sem kosin er til fjögra ára í senn og hafa jafnvel litla sem enga þekkingu né menntun á leikskólasviði eigi að hafa meira um málefni og stjórnun leikskóla að segja. Undanfarin ár hefur fækkun fagfólks verið mikil í leikskólum landsins, það liggja ýmsar ástæður þar að baki, t.d. að ekki er hlustað á raddir þeirra innan sveitarfélaga né ríkisstjórnar.

*Ásta Eggertsdóttir leikskólanum Kæribæ Fáskrúðsfirði*

*Lísa Lotta Björnsdóttir leikskólanum Lyngholt Reyðarfirði*

*Sigurlaug Björk Birkisdóttir leikskólanum Eyrarvellir Neskaupsstað*

*Þórdís Mjöll Benediktsdóttir* *leikskólanum Dalborg Eskifirði*